OʻZBEKISTON RESPUBLIKASI BOSh PROKURATURASI HUZURIDAGI SOLIQQA OID JINOYATLARGA QARShI KURAShISh DEPARTAMENTI FAOLIYATINI TAKOMILLAShTIRISh ChORA-TADBIRLARI TOʻGʻRISIDA
(resolution, 2018-05-24)

Oʻzbekiston Respublikasi Bosh prokuraturasi huzuridagi Soliqqa oid jinoyatlarga qarshi kurashish departamenti tomonidan soliqlarni va budjetga boshqa majburiy toʻlovlarni toʻlashdan bosh tortish hollarini aniqlash, soliqqa oid jinoyatlar va qonun buzilishlarining oldini olish, soliqqa tortiladigan bazani kengaytirish va davlatga yetkazilgan zararni undirish boʻyicha chora-tadbirlar koʻrilmoqda. Shu bilan birga, Departament va uning joylardagi organlari ishlarining natijadorligi ular oldiga qoʻyilgan vazifalarga, birinchi navbatda “yashirin” iqtisodiy faoliyatni aniqlash va oldini olish, xoʻjalik, moliya-valyuta sohasida belgilangan qonun normalarini buzish yoʻli bilan davlat manfaatlariga yetkazilayotgan jiddiy zararni aniqlash boʻyicha qoʻyilgan vazifalarga toʻliq javob bermayapti. Departamentning axborot-tahliliy ishlari darajasi, qoʻllanilayotgan tahlil metodlari zamonaviy talablarga javob bermaydi. Koʻp hollarda qonun hujjatlarining koʻrinib turgan buzilishlari aniqlanmoqda. Ayni bir vaqtda jiddiy jinoyatlarga olib kelayotgan chuqur sabablar eʼtibordan chetda qolmoqda. Soliq va iqtisodiy jinoyatlarga qarshi kurashishda qatʼiyat yetishmayapti, soliqlarni toʻlashdan bosh tortishning mavjud mexanizmlari va yoʻllarini aniqlashga doir ishlar yetarli samara bilan olib borilmayapti. Huquqni muhofaza qilish va soliq organlari, Moliya vazirligi va uning joylardagi tuzilmalari bilan oʻzaro hamkorlikni taʼminlash ishlari qoniqarsiz yoʻlga qoʻyilgan. Valyuta sohasida yoʻl qoʻyilayotgan qonun buzilishlari va jinoyatlar faoliyat doirasidan chetda qolmoqda. Soliq va valyutaga oid jinoyatlarga qarshi kurashishni yanada kuchaytirish va uning samaradorligini oshirish maqsadida Vazirlar Mahkamasi qaror qiladi: 3. Xodimlarning shtatdagi umumiy soni doirasida: Oʻzbekiston Respublikasi Bosh prokuraturasi huzuridagi Departament tuzilmasida 10 kishidan iborat; Toshkent shahar prokuraturasi huzuridagi Soliq va valyutaga oid jinoyatlarga qarshi kurashish boshqarmasi tuzilmasida 20 kishidan iborat boʻlgan valyutaga doir jinoyatlarni aniqlash, bartaraf etish va oldini olish boʻlimlari tashkil etilsin. Belgilab qoʻyilsinki, koʻrsatib oʻtilgan funksiyalar boshqa mintaqalarda Qoraqalpogʻiston Respublikasi va viloyatlar prokuraturalari huzuridagi soliq va valyutaga oid jinoyatlarga qarshi kurashish boshqarmalarining soliq va valyutaga oid jinoyatlarni aniqlash, bartaraf etish va oldini olish boʻlimlari tomonidan bajariladi. 5. Oʻzbekiston Respublikasi Bosh prokurori: valyutaga oid jinoyatlar toʻgʻrisidagi ishlarni tergov qilishga ixtisoslashgan surishtiruvchilar va tergovchilarni qayta tayyorlashni, tergov davomida noqonuniy valyuta operatsiyalarining barcha qatnashchilarini, eng avvalo jinoiy guruhlarning tashkilotchilarini, shuningdek xorijiy valyutaning noqonuniy aylanishi moliyaviy manbalari va yoʻllarini aniqlashga doir chora-tadbirlar koʻrishni taʼminlasin; tashkil etilgan boʻlinmalarni yuqori kasb malakasiga va tahlil qilish qobiliyatiga ega boʻlgan malakali kadrlar bilan butlashni bir oy muddatda taʼminlasin; Departament va uning hududiy boʻlinmalari xodimlarini ularning egallab turgan lavozimlariga muvofiqligi yuzasidan attestatsiyadan oʻtkazish boʻyicha maxsus komissiya tuzsin. Komissiya attestatsiyani ikki oy muddatda amalga oshirsin, bunda xodimlarning kasb boʻyicha tayyorgarlik darajasining qoʻyiladigan talablarga muvofiqligini, ularning tahliliy fikrlash qobiliyatini, shuningdek ishchanlik va shaxsiy sifatlarini tanqidiy baholasin. 7. Valyuta nazoratini amalga oshiruvchi organlar va agentlarga yagona markazlashtirilgan kompyuter hisobini yuritish uchun zarur boʻlgan valyutaga oid qonun buzilishlari toʻgʻrisidagi maʼlumotlarni Departamentga taqdim etish yuklansin. Bosh prokuratura manfaatdor vazirliklar va idoralar bilan birgalikda valyuta nazorati organlari va agentlari tomonidan aniqlangan qonun buzilishlari toʻgʻrisidagi maʼlumotlarni taqdim etish tartibini ikki hafta muddatda ishlab chiqsin va tasdiqlasin. 8. Oʻzbekiston Respublikasi Vazirlar Mahkamasining “Iqtisodiyot va soliq sohasidagi jinoyatlarga qarshi kurashishni kuchaytirish chora-tadbirlari toʻgʻrisida” 2001-yil 6-iyuldagi 291-son qarori (Oʻzbekiston Respublikasi QT, 2001-y., 7-son, 32-modda)ga 5-ilovaga muvofiq oʻzgartirish va qoʻshimchalar kiritilsin. 9. Bosh prokuratura Oʻzbekiston Respublikasi Adliya vazirligi hamda manfaatdor vazirliklar va idoralar bilan birgalikda bir oy muddatda amaldagi qonun hujjatlariga ushbu qarordan kelib chiqadigan oʻzgartirishlar va qoʻshimchalar yuzasidan takliflar kiritsin. 10. Makroiqtisodiyot va statistika vazirligi, Moliya vazirligi Bosh prokuratura bilan birgalikda 2003-yilgi investitsiya dasturiga Departamentda valyuta sohasidagi qonun buzilishlari toʻgʻrisidagi maʼlumotlarning yagona kompyuter bazasini yaratishni kiritsinlar. 11. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ. Sultonov va Oʻzbekiston Respublikasi Prezidentining Davlat maslahatchisi A. Azizov zimmasiga yuklansin. 1. 1-bandning birinchi xatboshida “Oʻzbekiston Respublikasi Prokuraturasi huzurida Soliqqa oid jinoyatlarga qarshi kurashish departamenti” soʻzlari “Oʻzbekiston Respublikasi Bosh prokuraturasi huzuridagi Soliq va valyutaga oid jinoyatlarga qarshi kurashish departamenti” soʻzlari bilan almashtirilsin. 5. 7-bandda: ikkinchi, uchinchi va beshinchi xatboshilar oʻz kuchini yoʻqotgan deb hisoblansin; oltinchi xatboshida “Oʻzbekiston Respublikasi Prokuraturasi huzuridagi Soliqqa oid jinoyatlarga qarshi kurashish departamenti” soʻzlari “Oʻzbekiston Respublikasi Bosh prokuraturasi huzuridagi Soliq va valyutaga oid jinoyatlarga qarshi kurashish departamenti” soʻzlari bilan almashtirilsin. 6. 8-bandning ikkinchi, toʻrtinchi va oltinchi xatboshilarda “Oʻzbekiston Respublikasi Prokuraturasining” soʻzlari “Oʻzbekiston Respublikasi Bosh prokuraturasining” soʻzlari bilan almashtirilsin. 7. 9, 10, 12-bandlarda va 14-bandning birinchi xatboshida “Oʻzbekiston Respublikasi Prokuraturasi” soʻzlari “Oʻzbekiston Respublikasi Bosh prokuraturasi” soʻzlari bilan almashtirilsin. 8. 14-bandning beshinchi va oltinchi xatboshilarida “Soliqqa oid jinoyatlarga” soʻzlari “Soliq va valyutaga oid jinoyatlarga” soʻzlari bilan almashtirilsin. 9. 1, 2, 2a, 3, 3a, 5-ilovalar oʻz kuchini yoʻqotgan deb hisoblansin. 10. 4 va 4a-ilovalarning nomlanishidagi “Oʻzbekiston Respublikasi Prokuraturasi huzuridagi Soliqqa oid jinoyatlarga qarshi kurashish departamenti” soʻzlari “Oʻzbekiston Respublikasi Bosh prokuraturasi huzuridagi Soliq va valyutaga oid jinoyatlarga qarshi kurashish departamenti” soʻzlari bilan almashtirilsin. 11. 6-ilovada: ilovaning nomlanishida, 1-bandida va ilovada “Oʻzbekiston Respublikasi Prokuraturasi huzuridagi Soliqqa oid jinoyatlarga qarshi kurashish departamenti” soʻzlari “Oʻzbekiston Respublikasi Bosh prokuraturasi huzuridagi Soliq va valyutaga oid jinoyatlarga qarshi kurashish departamenti” soʻzlari bilan almashtirilsin.